3 หุ้นไก่ตีปีก! หวัดนกไม่กระทบไทยหนุนการส่งออกไก่ปีนี้คึก
3 หุ้นไก่ตีปีก! หวัดนกไม่กระทบไทยหนุนการส่งออกไก่ปีนี้คึก
14 มี.ค. 2560

บล.บัวหลวง ระบุในบทวิเคราะห์วันนี้ (14 มี.ค.) ว่า หุ้นกลุ่มอาหารในช่วงวันที่ 9 มี.ค. ที่ผ่านมาทางการมาเลเซียมีการรายงานการตรวจพบการติดเชื้อไข้หวัดนกในทางตอนเหนือของมาเลเซีย โดยมีการฆ่าทำลายไปกว่า 1 หมื่นตัว ในขณะที่มีการพบการติดเชื้อเช่นเดียวกันใน 3 จังหวัดของเวียดนาม และมีการฆ่าทำลายไปกว่า 5 พันตัว และในเกาหลีใต้มีการฆ่าทำลายเพิ่มเติมอีก 5 หมื่นตัวทางตอนใต้ของประเทศ
ทางฝั่งของสหรัฐเองที่มีการตรวจพบเชื้อไข้หวัดนกในรัฐ Tennessee ในช่วงต้นเดือน มี.ค. ซึ่งนำไปสู่การฆ่าทำลายกว่า 7 หมื่นตัว ทำให้ทางการญี่ปุ่นและไต้หวันมีคำสั่งแบนการนำเข้าไก่จากสหรัฐ มองว่าจากการระบาดดังกล่าวในเอเชียและสหรัฐนำมาซึ่งโอกาสในการส่งออกเพิ่มขึ้นของผู้ประกอบการในประเทศไทย ประเมินการส่งออกไก่ปีนี้ที่ 7.8-8 แสนตัน เติบโต 5-8% จากปี 59 คาด CPF, GFPT และ TFG ได้ประโยชน์จากประเด็นดังกล่าว